मुंबई: अभिनेत्री तापसी पन्नू का मानना है कि सोशल मीडिया ने लोगों को किसी का भी आसानी से मजाक बनाने की शक्ति दे दी है।तापसी ने एक बयान में कहा, ”सोशल मीडिया ने हमें शक्ति दी है किसी का भी मजाक बनाने की। क्या लोग समझ नहीं पा रहे कि यह किसी के आत्मविश्वास को खत्म कर सकता है। सिर्फ इसलिए कि महिला परंपरागत नियमों पर नहीं चलती।” बिकनी और छोटे कपडे़ पहनने के लिए सोशल मीडिया पर ट्रोल की जा रहीं अभिनेत्री जल्द ही टीवी शो ‘ट्रोल पुलिस’ के माध्यम से इस मुद्दे पर अपनी बात रखेंगी। इस शो में मशहूर हस्तियों को लाया जाता है।